रयात बाहरा में खुला एआईसीटीई का कौशल विकास केंद्र
पटियाला| रयातबाहरा ग्रुप का पटियाला कैंपस मालवा क्षेत्र का पहला ऐसा इंस्टीट्यूट है जिसे ऑल इंडिया काउंसिल ऑफ टेक्निकल एजुकेशन (एआईसीटीई) से मान्यता मिली है। हाल ही में मिनिस्ट्री ऑफ ह्यूमन रिसोर्स एंड डेवलपमेंट (एमएचआरडी) ने देशभर में एनवीक्यूएफ योजना शुरु की है जो कि सालाना 50 लाख डिप्लोमा और डिग्रीधारकों को उद्योग जगत में सेवा का अवसर प्रदान करेगा। इसके तहत आईटीए मोबाइल कम्युनिकेशन, रीटेल बैंकिंग एंड फाइनेंस जैसे कोर्सेज के लिए दाखिल किए जा रहे हैं। इस दाखिले में उम्र की कोई सीमा नहीं है। इस योजना के जरिए रोजगार के अवसरों की रचना की जा रही है। दसवीं पास व्यक्ति चाहे वो किसी भी उम्र का तथा किसी भी विषय विशेष से उत्तीर्ण हुआ हो उसे इस कोर्स में दाखिला मिलेगा। यहां तक कि कामकाजी लोग भी अपने तकनीकी कौशल बढ़ाने को इस कोर्स में दाखिला ले सकते हैं।
hin_Deva hin_Deva